《十一日咏梅》
宋代·张九成

一年胜事又相亲，数树寒香巧斗新。
拥鼻独来江上晚，行吟忽斗渡头春。
孤标不入千花伴，冷艳初无一点尘。
翻笑渊明太多可，千秋作好菊花人。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。